|  |  |
| --- | --- |
| Description: C:\Users\val.jones\AppData\Local\Microsoft\Windows\Temporary Internet Files\Content.Outlook\1004CWDK\WESTERN BAY ADOPT LOGO service.jpg | **Y System Blwch Post Mabwysiadu**  **Gwybodaeth ar gyfer: Aelodau Teuluoedd Biolegol** |

**Beth yw Blwch Post?**

Mae’r system Blwch Post yn broses dwy ffordd sy’n caniatáu i deuluoedd mabwysiadol a genedigol allu anfon a derbyn gwybodaeth am blentyn sydd wedi cael ei fabwysiadu. Yn achos plant, mae’r system hon yn ddolen gyswllt hanfodol rhwng eu teulu biolegol a’u teulu mabwysiadol, ac mae’n helpu i gynnal cysylltiadau pwysig.

**Mae’r Blwch Post yn wirfoddol; nid yw’n gytundeb cyfreithiol...**

**Pam mae angen Blwch Post?**

Mae’n ddefnyddiol iawn i blant sydd wedi’u mabwysiadu gael rhywfaint o wybodaeth am eu teulu biolegol a’u cefndir, oherwydd gall y wybodaeth a roddir i rieni mabwysiadol ar adeg y mabwysiadu ddyddio yn gyflym.

Mae Blwch Post yn helpu’r plant i sylweddol nad yw eu teulu biolegol wedi anghofion amdanyn nhw a bydd yn eu helpu yn y dyfodol os bydd ganddyn nhw gwestiynau am eu teulu biolegol .

**Mae Blwch Post yn caniatáu i chi rannu eich newyddion, eich diddordebau a’ch hanesion â phlentyn arbennig...**

**Beth yw buddion cysylltu trwy gyfrwng Blwch Post?**

Mae cyfnewid gwybodaeth yn caniatáu i blant sydd wedi’u mabwysiadu ddysgu rhagor am eu teulu biolegol. Gallan nhw gael rhagor o fanylion am eu diddordebau, eu hoffterau a’u cas bethau, a byddan nhw’n gwybod fod eu teulu biolegol yn meddwl amdanyn nhw.

**Mae’r system Blwch Post yn caniatáu i chi dderbyn newyddion a throsglwyddo newyddion...**

Ble mae’n cychwyn?

Gofynnir i’r sawl sy’n cyfranogi lofnodi Cytundeb Blwch Post cyn i bletyn gael ei leoli gyda theulu mabwysiadol. Bydd y Blwch Post yn parhau nes bydd y plentyn yn 18 oed neu wedi hynny dan rai amgylchiadau. Gofynnir i’r darpar fabwysiadwyr anfon adroddiad cynefino yn gynnar yn y broses, ac fe wnawn ni anfon hynny atoch chi ar ôl i ni ei dderbyn. Gall Cydlynydd y system Blwch Post gynnig cyngor ac arweiniad i unrhyw un sy’n gofyn am hynny.

**Beth allaf i ei anfon trwy gyfrwng y system Blwch Post?**

**Caiff hyn ei gytuno a’i restru yn y Cytundeb Blwch Post a gallai gynnwys y canlynol:**

* Llythyr blynyddol gennych chi at y plentyn.
* Cardiau ar achlysuron arbennig, megis Penblwyddi a’r Nadolig.   
  *(Daliwch sylw: ni ddylai cerdyn fod yn fwy nag A4 ac ni ddylai fod yn gerdyn mab/merch ayyb)*
* Weithiau, penderfynir na ellir anfon llythyr at y plentyn, oherwydd efallai bydd wedi’i ysgrifennu mewn modd a allai ofidio neu ddrysu’r plentyn. Os felly, fe wnawn ni gysylltu â chi a’ch cynorthwyo chi i ysgrifennu llythyr mwy priodol.

*! Ni all y cynllun Blwch Post hwyluso cyfnewid anrhegion, talebau neu arian. Rydym ni’n sylweddoli y gwnaiff hyn siomi rhai pobl, ac rydym ni’n gobeithio y byddan nhw’n deall.*

**Beth allwch chi ei dderbyn trwy gyfrwng y system Blwch Post?**

* Llythyr blynyddol ynghylch datblygiad a sefyllfa eich plentyn.

*! Mae’n annhebygol iawn y gwnewch chi gael ffotograffau diweddar o’ch plentyn. Rydym ni’n sylweddoli y gwnaiff hyn eich siomi’n fawr, ond mae’n rhaid i ni gadw at hyn yn gaeth oherwydd rhesymau diogelwch.*

**Sut allaf i gael fy ngohebiaeth trwy gyfrwng y system Blwch Post?**

Bydd eich Cytundeb Blwch Post yn eich hysbysu chi pryd ddylech chi gael eich gohebiaeth. Mae’n bwysig bob pawb sy’n rhan o broses Blwch Post yn hysbysu Gwasanaeth Mabwysiadu Bae’r Gorllewin am unrhyw newidiadau o ran cyfeiriadau a rhifau ffôn. Ni fyddwn ni’n anfon unrhyw ddeunyddiau Blwch Post oni bydd gennym ni gyfeiriad diweddaredig.

**Beth ddylwn i ysgrifennu?**

Gallwch chi ysgrifennu am y canlynol:

* Beth sy’n digwydd yn eich bywyd beunyddiol; diddordebau, hobïau.
* Newyddion am ddigwyddiadau yn y teulu.
* Newyddion am unrhyw frodyr a chwiorydd neu berthnasau eraill mae gan y plentyn berthynas â hwy hefyd.
* Eich bod yn falch o glywed fod eich plentyn/plant yn iach ac yn ffynnu.
* Cofiwch gynnwys unrhyw gwestiynau fydd gennych chi.   
  Unrhyw newidiadau?

**Cysylltwch â ni os...**

* Bydd eich cyfeiriad yn newid.
* Bydd eich amgylchiadau personol yn newid.
* Na fyddwch chi’n dymuno parhau i gyfranogi yn y system.

**Fe wnawn ni gysylltu â chi os...**

* Na fydd y plentyn yn dymuno i’w fabwysiadwyr barhau i anfon llythyrau. Fe wnawn ni gynnig cymorth i chi os bydd hyn yn digwydd,
* Bydd angen i ni wneud unrhyw newidiadau i’r trefniadau.

**Gwybodaeth Ychwanegol**

Bydd gennych chi weithiwr cymdeithasol enwebedig a fydd yn gyfrifol am eich cysylltiadau trwy gyfrwng y system Blwch Post.